5. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 83630/6008 Υ.Γ. της 9/9 Μαΐου 1959 Περί ποιοτικού ελέγχου παραλαμβανομένων γεωμήλων εις τα Κέντρα συγκεντρώσεως και παραλαβής. Έχοντες υπ' όψιν α)το άρθρ. 1 του υπ' αριθ. 3953/1959 Νόμου περί ρυθμίσεως της παραγωγής και εμπορίας των γεωμήλων, β)την υπ' αριθ. 83620/5821/6.5.59 απόφασιν ημών περί κλιμακώσεως του χρόνου της συγκομιδής των γεωμήλων, αποφασίζομεν. Ι.Απαγορεύομεν τη παρ' οιουδήποτε κατόχου προσφοράν, καθ' άπασαν την χώραν, εις την κατανάλωσιν γεωμήλων άτινα δεν πληρούν τους εις την επομένην παρ. ΙΙ της παρούσης αναφερομένους όρους. 16.Ξ.α.4-5 Γεώμηλα ΙΙ.Εις τα κέντρα συγκεντρώσεως τα λειτουργούντα υπό της Κ.Υ.Δ.Ε.Π. εις ην ανετέθη, δυνάμει της υπ' αριθ. 83625/5867/59 Υ.Γ. κοινής αποφάσεως των Υπουργών Γεωργίας και Εμπορίου, η κοινή διαχείρισις των γεωμήλων τα 90% των υφ' εκάστου παραγωγού εισκομιζομένων ποσοτήτων γεωμήλων, ορίζομεν ότι δέον να πληρούν τους κάτωθι όρους από απόψεως ποιότητος. 1)Οι κόνδυλοι δέον να είναι καθαροί, απηλλαγμένοι υπολειμμάτων, φύλλων, ριζών κλπ. ή άλλων ξένων υλών και πρακτικώς απηλλαγμένοι χρωμάτων. Ούτω έχει το επίσημον κείμενον. Προφανώς εννοεί «απηλλαγμένοι χωμάτων». 2)Ούτοι δέον να είναι επίσης άνευ εκβλαστήσεων και άνευ πρασίνου ή πρασινωπού χρώματος και ρυτίδων. 3)Να είναι κανονικοί και άρτιοι, δηλ. χωρίς τραύματα επενεχθέντα παρά γεωργικών εργαλείων κατά την συγκομιδήν ή και εξ άλλης αιτίας, χωρίς μώλωπας ή άλλα ελαττώματα τα οποία θέτουν εν κινδύνω την αντοχήν, το βρώσιμον ή την εμφάνισιν αυτών. 4)Το ελάχιστον βάρος των κονδύλων δεν δύναται να είναι κατώτερον των 10 δραμίων δι' έκαστον. 5)Επίσης οι κόνδυλοι δέον να είναι πρακτικώς απηλλαγμένοι προσβολών εξ εντόμων και γενικώς ασθενειών οιωνδήποτε ως κατωτέρω. α)Ούτοι να μη είναι προσβεβλημένοι εκ φουζαριώσεων (ξηράς σήψεως), εκδηλουμένης κατ' αρχάς δια της εμφανίσεως ξηρών κηλίδων εις τα κατ' επιπολήν στρώματα της επιφανείας. β)Να μη είναι προσβεβλημένοι υπό σπογγοσποριάσεως (σαρκώματα, καρναβίτσες) εις ποσοστόν μεγαλύτερον του 4% του βάρους των. γ)Να μην είναι προσβεβλημένοι εξ ακτινομυκώσεως εις ποσοστόν μεγαλύτερον του 4% του βάρους των. δ)Να μη φέρουν βαθείας εσχαρώσεις (είδος λειχήνων) ή έλκη. Δύνανται να είναι ανεκταί επιπόλαιαι εισχαρώσεις εφ' όσον το ποσοστόν τούτων δεν είναι μεγαλύτερον του 3% του βάρους των. ε)Οι κόνδυλοι να μη παρουσιάζουν συμπτώματα υγράς σήψεως αδιαφόρως αιτίων, κυρίως όμως οφειλομένης εις την προσβολήν μυκήτων και βακτηρίων (περονοσπόρου, ριζοκτονίας, κλπ). ή δευτερογενώς αναπτυχθείσας εξ' άλλης αιτίας. ς)Τέλος οι κατάλληλοι προς κατανάλωσιν κόνδυλοι δεν δύνανται να παρουσιάζουν προσβολάς ή συνεπείας προσβολών (οπαί) εντόμων οιωνδήποτε. Η καλή και σύμφωνος προς τας διατάξεις της παρούσης ποιότης των παραδιδομένων γεωμήλων δέον να ελέγχεται υπό των αρμοδίων υπαλλήλων κατά την παράδοσιν του προϊόντος. ΙΙΙ.Ορίζομεν ενιαίως το ποσοστόν ποιοτικών βλαβών ή κατωτέρας ποιότητος επί της παραγωγής εαρινής καλλιεργείας γεωμήλων 1959 εις 10% της παραχθησομένης ποσότητος. Το ποσοστόν τούτο θα παραδίδεται υποχρεωτικώς εις την Κ.Υ.Δ.Ε.Π., εις ην ανετέθη η ενιαία διαχείρισις των γεωμήλων παραγωγής 1959, ταυτοχρόνως μετά των κανονικών εμπορευσίμων γεωμήλων, άνευ καταβολής αξίας τινός. Η παρούσα δημοσιευθήτω δια της Εφημερίδος της Κυβερνήσεως. Βλ. και άρθρ. 12 Ν.Δ. 4087/1960 (κατωτ. σελ. 902). 